* 1938 m. rugpiūčio 26 d. | metai. 


„AIDO“ PRIEDAS VAIKAMS 


RATELIS 
(Dainelė) 


Stokime, broliai, stokim ratelin 
/r uždainuokim linksmą dainelę: 


Vienybė, meilė tenušvis, 
Tesuplaka viena širdis! 


Gauskit, trimitai, skardžiosios kanklės, 
Kvieskite brolius, seses ratelin: 


Vienybė, meilė tenušvis, 
Tesuplaka viena širdis! 


Broliai, seselės, rankas paduokim, 
Sukim ratelį, dainą dainuokim: 


Vienybė, meilė tenušvis, 
Tesuplaka viena širdis! 


Stokime, broliai, stokim ratelin 
"Ir uždainuokim linksmą dainelę: 


Vienybė, meilė tenušvis, 
Tesuplaka viena širdis! 
K. Tėma. 

SVILIONYS 


Senų senovėje mūsų kraštą 
puošė žali, lyg rūtos, šimtamečiai 
neįžengiami miškai. Mūsų protė- 
viai tuos miškus ėmė po truputį 
skinti ir iškirstose vietose statyti 
savo sodybas. Jie labiausiai mėgo 
ı jas statyti kur nors ant kalno, ar- 
"čiau upės ar ežero. Dabar mums 
darosi visai suprantama, kodėl ir 
Svilionų sodžius stovi gana aukš- 
toje vietoje ir iš tolo matomas. 

Švilionys yra į šiaurės rytus 
nuo Vilniaus už 117 km, į rytus 
nuo Švenčionių už 30 km ir į 
šiaurę nuo Adutiškio už 4 km. 
Stovi jie prie vieškelio iš Adutiš- 
„kio į Melagėnus. Visos sodžiaus 
trobos medinės ir beveik visos se- 
nos. Sodžiaus viduryje stovi kry- 
žius, gale plaukia Svilkos upe- 
lis; nuo jo ir. mūsų sodžius Svi- 
lionimis vadinamas. Svilkos kran- 
tai yra gražūs, apaugę medžiais ir 
krūmokšniais. Vanduo teka nesrau- 
niai, nes jam tenka plaukti lygia 
vieta. 

Svilionys gana didelis sodžius. 


Jame gyvena beveik vieni lietu- 
viai. Visi jie mėgsta skaityti lietu- 
viškas knygas ir laikraščius. Svi- 
lionyse yra nemaža ir vaikų. Mūsų 
vaikai labai meilūs, geri, taip pat 
mėgsta draugauti su „Varpeliu“. 

Svilionių apylinkės taip pat gra- 
žios. Čia matai dirbamus laukus, 
čia žaliuojantį  Gailiškės miškelį, 
čia gražiai pasipuošusias marga- 
spalvėmis gėlėmis žalias pievas. 
Gale Svilionių laukų, netoli Vasiū- 
nų ir Stajetiškės, niūkso piliakalnis. 
Jo viršuje baltuoja mūro kryžius. 

Tai toks mano gimtinis kampe- 
lis. Man jis be galo gražus ir bran- 
gus. Aš manau, kad ir jūs, per- 
skaitę šį aprašymą, tą pat pasa- 
kysite. O kaip aš norėčiau skaityti 
„Varpely“' kitų kaimų ir miestelių 
aprašymus! Juk jie yra kitų vai- 
kelių gimtiniais kampeliais, kuriuos 
ir jie taip pat myli ir brangina. 
Aš prašau „Varpelio“ skaitytojus 
pamėginti aprašyti savo kaimelius, 


miestelius... 
V. Ste—nas. 
| 


CDG 


Mes, vaikeliai... 


Mes, vaikeliai, 
Linksmi būkim, 
Šokim, trypkim 
Ir dainuokim, 


Gėles rinkim, 
Gražias skinkim, 
Jaunas galvas 
Padabinkim. 


Vyt. Steponėnas. 

PESA 


Gražus senas Vilnius... 


Kad galėčiau... 


Kad galėčiau, kaip paukštelis, 
Ant sparnų skajoti, 
Virš padangių pasikelčiau 
Dainelių dainuoti. 
Kad galėčiau, kaip vėjelis, 
Po laukus lakioti, | 
Aš padėčiau savo broliams 
Vargelius rokuoti. 
Kad galėčiau plieno plunksną 
Rankoje laikyti, 
Tai žmonių vargus mėginčiau 
Dailiai aprašyti. 


< Vyt. Gteponėnas. 

Su nepažįstamais nedraugauk 


Mūsų kaime Petras buvo 
turtingiausias ūkininkas, tik 
didelis gobšas. 

Kartą pas ji užėjo kažko- 
kis ponas, juodai apsirėdęs, 
su knygomis po pažastimi. Jis 
įsikalbėjo su Petru ir, paga- 
liau, tarė: 

Tamstos laukuose yra 
pakastas, didelis lobis. Aš ga- 
liu ji parodyti, tik už tai turiu 
gauti pusę lobio. 

Nudžiugo Petras ir sutiko. 

Atėjo naktis. Petras pasiė- 
mė kastuvą, karuką ir kartu 
su tuo ponu išėjo į pamiškę. 
Ilgai juodu kasė, jau iškasė gilią 
duobę ir, pagaliau, užtiko ne- 
mažą dėžę. Ištraukė ją iš duo- 
bės, įvertė karukan ir atvežė 
; Petro namus. 

Jiedu pastatė dėžę prie 
stalo. Ponas pradėjo aplink 
ją vaikščioti: lazda barkšteria, 
galva linkteria, nesupranta- 
mus žodžius pamurma. Pa- 
vaikščiojo, pavaikščiojo ir sako: 


— Reikia nepaprastų vai- 
stų, kad mudu galėtume ati- 
daryti dėžę. Be jų visas lobis 
galis šukėmis virsti. Mieste aš 
turiu  pažistamą vaistininką, 
kuris turi tokių vaistų, bet jis 
jų be 500 auksinų neparduo- 
siąs. | 


Petras tiek pinigų turėjo. 


Jis, ilgai negalvodamas, išėmė 


500 auksinų ir davė ponui 
vaistams pirkti. Anksti rytą 
ponas išsirengė miestan, — ir 
dingo. 


Petras laukė, laukė jo ir 
nesusilaukęs pagalvojo: 


— Pažiūrėsiu aš vienas, 
kas toje dėžėje yra. 
Atidarė, žiūri, — dėžė pilna 


akmenų, o ant jų raštelis: 

— Daug norėsi, nieko ne- 
gausi. 

Paaimanavo Petras ir nuo 
to laiko su nepažistamais lio- 


"vėsi draugavęs. 


MYLIU... 


Myliu aš savo tėvynę, 
Savo kaimelį, laukus, 

Myliu aš tėtį, močiutę, 
Savo brolelius jaunus. 


Ir kaipgi man nemylėti 
Savo bakužės senos, 

Juk čia aš gimiau ir augau, 
Jos nemiršiu niekados. 


Čia jaunos mano sesutės 
Puošia rūtomis kasas, 

Čia mano broliai artojai, 

Čia brangu yr man viskas. 


Žydrūnė. 

Važiuojam... 


Murzelis ir Murkytė 


Mes turėjome šuniuką 
Murziuką. Jis ir tarnauti mo- 
kėjo, ir per lazdą šokinėti su- 
gebėjo. Tik nemėgo jis kačių. 
Kai pamatys dar iš tolo katę, 
nuo manes pabėga, katę vyti 
pradeda. O ir katės gudrios: 
tuojau išgirsta mano Murziuką 
bebėganti, kabarai, kabarai 
medin ir pasislepia. Pribėgęs 
prie to medžio Murziukas kad 
pradeda loti, kad ima į viršų 
šokinėti, pramanytų, rodos, 
akimis katę pervertų. O katė 
tupi kuo ramiausiai ir tik žiūri 
i šėlstantį Murzelį. Tuomet rei- 
kia jau man įsikišti ir Mur- 
ziuką sudrausti. 


Kartą ėjo per kiemą ka- 
tytė Murkytė, užsižiopsojo ir 
Murziuko nepastebėjo. Mur- 
ziukas greitai pribėgo ir grybšt 
Murkytę už uodegos. Kaip ji 
persigando, kaip ji šoko į 
viršų, bet tuojau susigriebė: 
pasišiaušė, suprunkštė ir kojyte 
tik drykst Murzeliui per snu- 
kuti. Murzelis ajajai, ajajai ir 
pribėgo prie manęs. 

— Gerai tau, Murzeli, kitą 
kartą nepulk katytės iš pa- 
salų,-pasakiau ir aš savo šu- 
neliui. 

Murzelis, paspaudęs uode- 
gaitę, nudūlino ląston. 

V. B. 

Kaip iš dešros šaudė 


Grižo kartą ūkininkas iš 
miesto, pardaves jauti. Vežėsi 
nemaža pinigų. Išvažiuodamas 
iš miesto buvo nusipirkęs deš- 
ros gabalą, kurį įsikišo užantin. 

Buvo vakaras, beveik tam- 
su. Privažiavo mišką. Staiga 
iš miško iššoko plėšikas ir 
suriko: 

— Stok! pinigus atiduok! — 
ir, stvėręs už arklio, sulaikė 
vežimą. 

Ūkininkas  persigando ir 
labai nusiminė, kad paskuti- 
nius pinigus reikia plėšikui 
atiduoti. Bet, atsiminęs turis 
užantyje dešrą, sumanė gel- 
bėtis. 

— (Gerai, —sako,—tuoj ati- 
duosiu. 

Ir siekė ranka užantin neva 
išimti pinigų. Tuo tarpu ištrau- 
kė dešrą ir taikydamas suriko: 

— Traukis, nevidone, nes 
tuoj nušausiu. 

Plėšikas, pamatęs braunin- 
gą, persigando ir nubėgo, o 
ūkininkas nuvažiavo toliau. 

 Išvažiavęs iš miško ir pri- 
važiavęs smuklę, nuėjo pasil- 
sėti ir nuo išgąsčio kiek atsi- 
gauti. Smuklėj rado žmonių 
ir smuklininką. Tuoj pasiprašė 
užkandžių ir bevalgydamas iš- 
sišnekėjo su ten sėdinčiais 
žmonėmis ir smuklininku ir 
papasakojo, kaip jis nuo plė- 
šiko su dešra atsigynęs. Visi 


žmonės ir šeimininkas saldžiai“ 


iš to juokėsi; juokėsi ir pats 


plėšikas, nes ir jis tuo tarpu 
buvo ton smuklėn užsukęs. 

„Palauk,“ mano. plesi- 
kas, —pamatysiu, kaip tu da- 
bar iš tos dešros šaudysi. 

Neilgai trukęs, išėjo plėši- 
kas iš smuklės ir nusiskubino 
kitan miškan, per kuri ūkinin- 
kas turėjo važiuoti. 

Ūkininkas, išvažiuodamas 
iš smuklės, ir sako smuklininkui: 

— Žinai, tamstyte, pasko- 
link man revolveri, nes kažko 
mane baimė ima. Mat, reikia 
man dar per vieną mišką 
pervažiuoti. Bijau, kad vėl kas 
kelio nepastotų. 

Smuklininkas sutiko. 

Ūkininkas, gavęs ginklą, iš- 
važiavo namo. Tik privažiavo 
antrąjį mišką, kai iššoko iš 
krūmų tas pats plėšikas ir su- 
šuko: 

— Stok! atiduok pinigus! 

Ūkininkas, išsitraukęs brau- 
ningą, sako: 

— Traukis, nevidone, nes 
nušausiu! 

— Ė, — atsakė plėšikas — 
dar nėra tokio stebuklo, kad 
kas iš dešros nušautų. 

Tuo tarpu ūkininkas tik 
paukšt, pradėjo šaudyti, o kul- 
kos tik zvim zvim pro plėši- 
ko galvą. Laimė, kad nepataikė. 

Plėšikas pamanė, kad tai 
tikras Dievo stebuklas, kad iš 
dešros šaudo, persigando ir 
nubėgo į mišką. 

Surašė K. Tėma. 

Zvėrių karaliai dabar nelaisvėje. 


SKRUZDĖ DARBININKĖ 


Greitai, greitai po šapeli Ar pas skruzdę tu tarnauji 
nešė skruzdėlytė, piktą ir negerą, 
net pagaliau ėmė klausti ar tau liepia kas skubėti, 
ją maža Marytė: ar tave kas bara?... 
— Ar namelį sau stataisi, L Netarnauju aš pas piktą 
ar gūžtele krauni, ir negerą poną, 
kad mažytės valandėlės ne,—atsakė skruzdėlytė, — 
pasilsėt negauni? man bėgiot malonu. 


Leisk, mažyt, patrauk kojytę, 
neužstok man kelio, 

statom miestą sau didžiulį, 
"neturiu laikelio. — 


Vytė Nemunėlis. 

Mano šuniukas 


Mano šuniukas, 
Vardu Margiukas, 
Jau greit bėgioja, 
Tik dar neloja. 


Kai ką pamato, 
Ausis pastato, 

Po nosim birba 
Ir uodega virba. 


Vikrus Margiukas, 
Nors dar mažiukas... 


Išaugęs bus jis 


Geras šuniukas. 


R. Guobys. 


Žvirblis 


Pas mus palėpyje žvirblis su- 
sikrovė lizdelį. Jis tą lizdelį sukro- 
vė taip, kad iš jo būtų gražusis 
pasaulis matyti ir podraug jame 
saugu būtų, kad lietutis neužlytų 
ir kad jame minkšta ir šilta būtų. 
Kas rytelį aš ateidavau pažiūrėti 
mano kaimyno lizdelį ir pasidžiaugti 
jo šeimininku. 

Kartą aš iš tolo išgirdau žvirb- 
"lio lizdelyje silpną cypimą ir pa- 


mačiau, kad pats žvirblis susirū- 
„pinęs laksto iš lizdelio laukan ir 
grįžta atgal. 

— Al — pamaniau, — jis jau 


susilaukė vaikelių! 

Dabar žvirblis turėjo labai daug 
darbo. Tik pradeda švisti, vaikai 
jo tuojau pabunda ir prašo lesti. 
Zvirblis ir skrenda ieškoti maisto, 
prilesina juos. Kai jie nutyla ir už- 
miega, jis skrenda tuomet ieškoti 
maisto ir sau. Tik suskumba jis pri- 
kimšti savo skilvelį, vaikai ir pra- 
deda cypauti ir reikalauti sliekų ir 
kirmėlaičių. Taip ir praslenka išti- 
sa diena. Ir naktį su jais nėra ra- 
mumo: žvirbliukai nuolat juda, 
nuolat vartaliojasi, vienas kitą pri- 
spaudžia, — visi cypauja. 


` pradėjau raičioti 


Pagaliau,  žvirbliukai pradėjo 
plunksnelėmis apaugti, daugiau 
proto įgijo, pasidarė kantresni ir 
cypauti ėmė rečiau. Už tai maisto 
jiems dabar reikėjo kur kas dau- 
giau parūpinti. 


Kartą senis žvirblis kažkur lau- 
kuose ilgeliau užtruko. Jaunikliai 
žvirbliukai pradėjo nerimti ir cy- 
pauti. Aš pamaniau, kad kartais jį 
galėjęs negeras vaikas iš mėtyklės 
nudobti ar gudrioji katė pasigauti. 
Man pasidarė gaila mažųjų paukš- 
tyčių, tad sumaniau juos palesinti: 
duonos trupinė- 
lius ilgais, kaip kirmėlaitės, gaba- 
liukais ir kišti jiems į snapelius. 
Paukštyčiai tuojau išsižiojo ir ėmė 
ryti įkišamąją duoną. Vienas žvirb- 
lelių, už kitus vikresnis, perdaug 
išsikišo iš lizdelio, iškrito, susikūlė 
ir gailiai ėmė cypauti. Broliai jo 
išsigando, sulindo lizdelin, nutilo 
ir pradėjo nepaprastai judėti: tur 
būt, pajuto daugiau laisvos vietos. 
Aš pamėginau iškritusį paukštytį 
atgal patupdyti lizdelin, bet nega- 


lėjau. Tad aš patupdžiau jį narve- 


lio kampelin, pirma išklojau jį 

šiaudeliais, pūkeliais, ir 
pakabinau netoli lizdelio. 

Atskrido senasis žvirblis. Kaip 
jis susirūpino! Kaip pradėjo skrai- 
dyti aplink narvelį ir daužytis į jį! 
Tai priskrenda iš vienos narvelio 
pusės, tai iš kitos, tai išskečia sa- 
vo sparnelius, lyg norėdamas pri- 
dengti savo vaikelį, tai įkiša gal- 
velę pro narvelio virbus vidun ir, 
atrodo, nori jį iš ten išsitraukti. 
Ir kiti paukšteliai pradėjo cypauti 
ir jų gaila: nuo narvelio puola 
prie lizdelio, pačirškia ir vėl atgal. 
Pagaliau, jis, atrodo, suprato, kas 
reikia jam daryti: spruko pro ply- 
šį stoge, po kelių minučių sugrįžo 
su kažkuo snape ir pradėjo lesinti 
savo neatsargųjį vaikutį, paskui 
vėl išskrido ieškoti maisto ir da- 
vinėti jį iš eilės kitiems, lizde pa- 
silikusiems, paukštyčiams. 

Taip praslinko dvi savaitės lai- 
ko. Ir kiekvieną kartą, kai jis pra- 
dėdavęs lesinti paukštyčius, jis 
pradėdavęs nuo žvirblelio, tupin- 
čio narvelyje, 


narvelį 


Il, 
Kartą rytą, kai pradėjo brėkšti 
aušra, aš pabudau ir išgirdau ne- 


VARPELIS 


265 


paprastą mano kalinio cypavimą. 
Be to, jis blaškėsi po visą narvelj. 
Aš dirstelėjau į lizdelį ir visa su- 
pratau. Lizdelis buvo tuščias, visi 
žvirbleliai buvo išskridę į laukus. 
Po kelių minučių atskrido senis 
žvirblis ir su didesniu susirūpini- 
mu ir atsargumu pradėjo lakstyti 
aplink narvelį. Aš ryžausi paleisti 
kalinį, kad senis žvirblis galėtų jį 
pasiimti. Su narveliu rankose aš 
nusileidau žemyn į daržą ir atida- 
riau narvelio duris. Senis žvirblis 
nekantriai sučirškė ir nustriksėjo 
žolėn. Paskui jį nustriksėjo išlindęs 
iš narvelio jauniklis ir dingo tarp ' 
aukštų žolių. Po kelių minučių, 
nežinia iš kur, sulėkė anksčiau iš- 
skridę iš lizdelio žvirbleliai ir, šo- 
kinėdami žolėje, visi susirinko tan- 
kiame alksnio krūme ir išsisklaidė 
jo šakose. 

Senis žvirblis be atvangos ne- 
šiojo maistą ir vaišino vaikus. O 
jie linksmai čirškėjo saulutės spin- 
duliuose. 


Apie ką jie čirškėjo? 


A T S P.E.K! 


(Atspėjęs parink eilutei pavadinimą) 


Saulė pro girią jau šypsos, 
Bunda paukšteliai miškuos, 
Pievos, laukeliai ir viskas 
Mirga nuo saulės š...... 


Eina žąselės į pievą, 

Eina, gagena linksmai. 

Galvą iškėlus kiekviena 
Džiaugias, plasdena s....... 


Nešdamas rankoj Varpeli, 
Gena Jonelis žąsis, 

Jis paskaityti eilelių 
Mėgsta labiausiai už v.. 

Gerai 


Viename kaime mirė tur- 
tingas ūkininkas. Jo du sū- 
nūs jokiu būdų nesugebėjo 
pasidalinti paliktuoju turtu, 
net susibarė. 

Tame kaime gyveno pagy- 
venes ir labai protingas kitas 
ūkininkas, jų kaimynas. Tuodu 
sūnūs nutarė prašyti jo, kad 

patarė 


jis juos du sutaikytų. Kaimynas 
išklausė jų pasakojimo, kiek 
pagalvojo ir tarė: 

— Tegul vyresnysis visą 
tėvo turtą padalina į dvi dalis, 
o jaunesnysis išsirenka tą dali, 
kurią panorėsiąs. 

Jiedu taip ir padarė, ir abu- 
du buvo patenkinti. 


044444 


Vištytės 


Mūs vištytės jau be galo 
Jos rūbus šukuoja, valo, 
Snapeliu kas rytas. 


Gielsvos, rausvos kojinėlės, 
Kelnaitės baltutės, 

Margos suknios, o juostelės 
Žalios, tartum rūtos. 


Ant galvelių kepuraitės 
Ant kaklų karoliai, 

Dar, sakau, tokių panaičių 
Nemačiau lig šiolei. | 


K. Tėma. 

-Vasaros rytas. 


Vai aušta, aušta 
Šviesioji dienelė, 
Vai teka, teka 

Kaitrioji saulelė. 


Vai aria, aria 
Laukuose broleliai, 
Vai trypia, trypia 
Dirvoje žirgeliai. 


Meilė ir įėga 


Aš gyvenau su broliuku jau 
keletas metų tik vienu du našlai- 
čiu. Tėvelio visiškai nebeatmena- 
me nei vienas, nei kitas. Motušę 
tiktai kaip pro dūmus Tur būt, 
mūsų tėvelių mums gerų būta, 
kad tiek daug mums palikta. Tik 
blogi žmonės, kuriems auklėti ir 
globoti buvome palikti, iš mūsų 
viską išnešė ir išvogė. Likome kaip 
tie balandžiai, kur,ant eglės šakos 
retą lizdelį susikrovę burkuoja, 
nieko neturėdamu. Irleidomės gy- 
veniman, kaip tie keleiviai audrin- 
gosna marėsna, kur pašėlusios 
bangos godžiais liežuviais krantus 
laižo, kur tų bangų verpetai vie- 
nas šalia kito sukasi, kur kasdieną 
kas valandą, kas minutę laukiama 
naujos aukos. 

Zemės tėveliai mums paliko. 
nedaug. Nuo liepos, kuri šalia tro- 
bos augo, buvo ji visa matyti. 
Taip mes ją pamatėme tada, kai 
globėjai, atvedę mus namuosna, 
pasakė: 

— Cia jūsų žemė ir pirkia. Gy- 
venkite, kaip išmanote. Už jūs sa- 
vų vaikų mes iš namų nebevešime. 

Taip ir įžengėme į savo trobą. 


Vai žydi, žydi 
Darželyje gėlės, 
Vai duzgia, duzgia 
Sodely bitelės. 


Vai girdisi aidas 
Ragelio, trimito... 
Gražus man be galo 
Mūs vasaros rytas. 
R..Guobys. 


/ 


Be langų, be durų buvo toj mūsų 
troba. Bet taip jauki, taip miela, 
taip artima ir sava. 

— Ką dabar darysime? — klau- 
siau tada aš broliuką, bailiai ap- 
link žvalgydamosi, kad per tieką. 
laiko mūsų troboje nebūtų apsi- 


„gyvenęs kas nors nepageidaujamas. 


— Darysime viską, — atsakė 
man tada broliukas. 

— Bet kaip? 

— Vis kaip nors. 


— Kad mes dar nieko nemoka- 
me. 

— Išmoksime. Tu, sesyte, my- 
lėsi mane, o aš dirbsiu. lavyje bus. 
meilė — manyje jėga. 

Ir taip pradėjome tvarkytis. Aš 
šlaviau trobą, krapščiausi apie su- 
lūžusias lovas, meginau jas kloti. 
Bet pasirodė, kad tose lovose visi 
šiaudagaliai buyo jau sutrūniję. 
Reikėjo jų ieškoti kur nors. Išver- 
tėme visus pašalius, kol, pagaliau, 
šiokių tokių radome. 

Už tuos skatikus, kuriuos Jo- 
nelis atsinešė iš klebono, kur mo- 
tušė mirdama buvo atidavusi, nu- 
sipirkome arkliuką ir karvutę. 

Man tada buvo vos devyneri 
meteliai. Broliukas už mane tik 
«dvejais meteliais vyresnis. Reikė- 
jo abiem lankyti mokykla. Reikėjo 
mokytis, kad ateityje mokėtumėm 
skaityti tą žiaurųjį gyvenimą, ku- 


ris kiekvienon širdin tiek raštų 
prirašo. Iki mokyklos buvo apie 
trejetą gerų kilometrų. Galėjome 


jos jau nebelankyti. Bet noras! 
Namai vieni palikti buvo taip pat 
nebeįmanoma. Prašėme mokytoją, 
kad leistų mums lankyti mokyklą 
padieniu. Pradžioje mokytojas ne- 
benorėjo, bet, kai išaiškinome jam, 
kas esame ir kodėl norime taip 
„daryti, sutiko, tik vienam ir kitam 
pabrėžė: 


— Jeigu mokysitės gerai — aš 
už jus atsakomingas, jeigu nesi- 
mokysite — patys už save. 


Bridome klampiąją vargo balą, 
viens kitam rankas padavę, kad, 
jeigu jau grimstumėm kur į kiau- 
rymę — tegul abu drauge, nes 


vienatvės nenorėjome pajusti, bi- 


jodami, kad vienam našlaičiui gy- 
venimo našta galėtų šimtus ir tūks- 
tančius sykių pasunkėti. 


X 


Praėjo dveji metai. Mes kartais 
ir pavalgyti ko neturėdavome. Ke- 
letą dienų reikėdavos misti pus- 
badžiu. Bet ir taip nekandoine 
vienas kuris sužiedėjusios duonos 
kąsnio, nelaužėme aprūgusios bul- 
vės, su kitu nepasidalinęs. 


Dar po vienų metų broliukas 
išarė ir išakėjo visą mūsų laukelį, 
kur tik su arklu ar akėčiomis ga- 
lima buvo prisiplakti. Tais metais 
javai gerai užderėjo. Piovėme abu- 

du, kiek tik pajėgdami. Ankstų 
rytą kėlėme, vėlai vakarėlį ėjome 
trobon, truputėlį kandę virsdavom 
lovon ir knarkdavom iki tol, kol 
krūmuose kur nors besislapstyda- 
mi čirškėti imdavo žvirbliai ir kiti 
budrūs paukštukai. 

Sykį lauke sustojome ties ne- 
baigtomis dar piauti avižomis. Bro- 
liukas tada pradėjo dainuoti: 


Saulelė raudona, 
vakaras netoli, 
laikas jau man gulti, 
dar miego nenoriu. 


Aš priėjau prie jo ir prašiau, 
kad taip graudžiai nebedainuotų, 
o jisai, vieton manęs paklausyti, 
pasakė: 


— Padėk ir tu, sesele. | 

Turėjau jam padėti. Zinojau, 
sunkiai jisai dirba, neturėdamas 
kada nė kvipteria. Abudu ašaro- 
damu po kurio laiko traukėme: 


Eisiu i kapelį, 
budinsiu tėvelį, 
šauksiu motinėle 
gegutės balseliu... 
Kelkis, motinėle... 


— Atsimeni, sakiau aš tau, se- 
sele: tavyje bus meilė — manyje 
įėga. Bet tokios meilės ir tokios 
jėgos, tur būt, niekur nerasi, kaip 
tėvelių. Jie ir iš ano pasaulio mo- 
ka mus mylėti ir pritraukti. 


Klausiausi šių jo žodžių, kaip 
kokio pamokslo, o mano širdelėje 
buvo gyvi tėveliai, kurių abudu 
taip seniai jau neturime. 

SALDŽIOS KRIAUŠĖS 


Saldžios kriaušės, vaisiai skanūs, Seilės teka. Taip vaikinui 


Meiliai gomurį kutena. Norisi tų skanumynų. 
Štai po kriaušę, prie tvoros, Bet nelaimė čia visa — 
Stovi Tomas. Iš burnos Ne jam vaisiai priklausą. 

Neilgai tačiau dvejoja Štakt sodelio šeimininkas. 
Tomas. Štai jau jis šakoje — Ak tu, šelmi! — jis surinka.. 
Sėdi ir vaisius skanius | Po to rykštę tuoj stveriąs US 


Raško. Čia kur bus nebus ' Ir šmaukšt Tomuiřper blauzdas, 

Kelias į Indiją 


Indija — tai pasakingų turtų 
kraštas. Jis jau nuo seno viliojo 
žmones. Bet tik XV amžiaus pa- 
baigoje Indija buvo pasiekta ir 
atiteko į europiečių rankas. Kelią 
į Indiją, tiesa, ne sausuma, bet 
vandenynais, pirmas surado portu- 
galas Vasko de Gama. Tai buvo 
labai svarbus žmonijos istorijoje 
įvykis. Pasiklausykime apie tai 
plačiau. 

Jau nuo seno ėjo gyva Euro- 
pos su Indija prekyba. Europos 
pirkliai gaudavo iš Indijos bran- 
giuosius akmenis, auksą, pipirus, 
gvazdikus, brangųjį medį ir t. t. 
Rodėsi, kad viskas yra tvarkoje. 
Bet štai pasirodo Mažojoje Azi- 
joje nauja, labai karinga turkų 
tauta. Greitu laiku ji užkariavo ne 
tik Mažąją Aziją, bet Aigiptą ir 
Balkanus su Konstantinopolio mie- 
stu. Turkai buvo Mabometo tiky- 
bos. Jie labai nekentė krikščionių- 
europiečių. Tos neapykantos ve- 
dini, jie užkirto visišką europiečių 
prekybą su Indija. 

Tas padaryti jiems buvo lengva, 
mes pro jų valdomas žemes ėjo 
vienatinis kelias sausuma į Indiją. 
Europos pirkliai, netekę gero pa- 
jamų šaltinio, labai susirūpino. 
Bet, pasak patarlės, reikalas esąs 
išradimų motina. Imta galvoti, ar 
nėra kito, pavyzdžiui jūra, kelio. 
Ir čia prisiminta buvo, kad labai 
senai, dar VI amžiuje prieš Kris- 
taus gimimą, Aigipto valdovui pa- 
liepus, apiplaukė aplink Afriką 
garsūs tų laikų jūreiviai-pirkliai fi- 
mikiečiai. Reiškia, Afrika galima 
apiplaukti, o juk už Afrikos čia 
pat Indija. Tad, ilgai negalvojant, 
imta ruošti viena po kitos laivų 
išvykos aplink Afriką. Vienai tokių 
išvykų vadovavo Baltramiejus Dia- 
zas. Jo išvykai išplaukus į vande- 
myno beribius plotus, kilo milži- 


niška audra. Vėjas išpūtė laivo 
bures ir nešė nežinoma kryptimi. 
Nutilus audrai, po keletos dienų 
buvo pastebėta, kad laivai plaukia 
daug šaltesniais vandenimis. Pa- 
galiau,' atsitiktinai Diazas surado 
patį labiausiai į pietus iškištą Af- 
rikos pusiasalį, kuris vėliau buvo 


Gerosios Vilties iškišulis, 


Vilties 
dintas. Dabar Diazas ir jo drau- 


Gerosios iškišuliu pava- 
gai turėjo, dvi galimybes: grįžti 
Atlanto vandenynu  Portugalijon 
arba plaukti toliau nežinomu lig- 
šiol vandenynu. Diazas ir jo drau- 
gai, pergyvenę tokią didelę audrą, 
nutarė grįžti atgal. Grįžę jie pra- 
nešė apie savo atradimą. Tada 
1497 m. vasarą išplaukė iš Portu- 
galijos trys nedideli, bet stiprūs 
ir tinkamai paruošti tokiai tolimai 
ir pavojingai kelionei laivai. Tai 
išvykai vadovavo narsus ir prityręs 
jūrininkas Vasko de Gama. Jis 
turėjo viso 160 jūreivių. Tarp kita 
jis vežė Portugalijos karaliaus 
laiškus Indijos valdovams. Juose 
karalius sveikino Indijos viešpa- 
čius ir siūlė pradėti su Portuga- 
lija plačią prekybą. Gerai žinomu 
keliu plaukdamas, Vasko de Gama 
pasiekė per trumpą laiką Gerosios 

Vilties iškišulį. Nuo čia teko jam 
plaukti vandenynu, kurio pavir- 
šiaus neraižė lig šiol ne vienas 
europiečių laivas. Prasidėjo kelio- 
nės vargai. Laivai plaukė labai 
pamažu. Mat, jiems teko kovoti 


Vasko de Gama 


su priešinga galinga vandenyno 
srove. Tad ne kartą tekdavę Vasko 
de Gamai priplaukti čia pat esantį 
rytinį Afrikos krantą, taisyti lai- 
vus, papildyti maistą ir vandenį. 


Ir taip jis plaukė pamažu vis į 
šiaurę. Kartą išlipę į krantą, jis su- 
tiko vietos negrus, 'kurie kalbėjo 
arabų kalba. Ir portugalų tarpe 
buvo mokančių arabiškai. Iš kal- 
bos paaiškėjo, kad šitiems neg- 
rams tokie laivai ir baltieji žmo- 
nės jau esą ne naujiena. Paklausti, 
kur jie yra matę, negrai pasakė: 


— Ten, kur saulė teka, gy- 
vena baltaodžiai. Jie turi tokius 
pat, kaip jūsų, laivus. 

Pagaliau, Vasko de Gama ir jo 
draugai priplaukė arabų valdžioje 
esantį kraštą. Arabams nepatiko 
šie nekviestieji svečiai. Jie nujau- 

„tė, kad portugalai perims iš arabų 
rankų visą prekybą ir visą pelną. 
Tad, kaip galėdami ir išmanydami, 
jie kenkė portugalams. Bet po il- 
gų vargų pavyko tačiau 1498 m. 
Vasko de Gamai pasiekti Indiją. 
Dabar toje vietoje, kur Vasko de 
Gama ir jo draugai išlipo į Indi- 
jos krantą, stovi miljonininis Kal- 
kutos miestas. Ir taip buvo rasta 
kelias jūra į Indiją. Vietos gyven- 
tojai, nujausdami, kad portuga- 
lams atvykus padidėsianti preky- 
ba ir pajamos, džiaugsmingai juos 
sveikino. 


Tarp atvykusių portugalų ir 
vietos arabų pirklių įvyko greitu 
laiku atkakli ir labai žiauri kova. 
Tą kovą laimėjo portugalai. Pro jų ` 
rankas ėjo visa milžiniška Indijos 
prekyba su Europa. Vasko de Ga- 
ma ir jo draugai, išbuvę taip il- 
gai toje kelionėje, buvo labai 
džiaugsmingai sutikti Portugalijoje. . 
Tas džiaugsmas padidėjo žymiai, 
kai  sutikusieji sužinojo, kad ke- 
lias į ilgai svajotą, pasakišką Indi- 
ją rastas. Laivų virtinės ėmė plauk- 
ti į Indiją. Portugalai nepasiten- 
kino vien Indiją. Greitu laiku buvo 
aptikta nauji kraštai, naujos salos 
ir jūros, surasta nauji prekybos 
punktai. Per tai laimėjo žmonių 
išmintis ir mokslas. Pažiūros į pa- 
sauli ir gamtą plėtėsi ir didėjo. 

Šią Vasko de Gama ir jo drau- 
gų kelionę apdainavo savo veikale 
„Lusijada“ didysis portugalų dai- 
nius Kamoensas. 

Ilgainiui, amžiams bėgant Por- 
tugalija, kuri greitai nusilpo, turė- 
jo užleisti Indiją galingesniai Pran- 
cūzijai. Bet ir ši po ilgų -ir sunkių 
karų buvo išstumta. Indija atiteko 
Anglijai, kuri ir dabar tą kraštą 
valdo. 


Grėbkit, broleliai, sausą šienelį!. 


TRUPINĖLIAI 


Vienybė — galybė 


Bitės labai nemėgsta prakaituotų 
žmonių ir gyvulių, ypač arklių. Kai 
prakaitu apipiltas žmogus ar gyvu- 
lys prisiartina prie avilio, bitės 
tuojau puola juos ir gelia. „Tokiais 
atvėjais reikia kuo greičiausiai pasi- 
šalinti saugion vieton, nes įpykusios 
bitelės gali mirtinai užgelti. 


Vokietijoje vienas stambus ūki- 
ninkas rengėsi parsivežti kuliamąją 
mašiną į savo ūkį. Ją bevežiant ar- 
kliai pailso. Ūkininkas sustojo prie 
sodo ir pastatė sukaitusius arklius 
medžių pavėsyje. Sode būta avilių 
su bitėmis. Jos pajuto arklius ir 
žmones ir įnirtusios puolė gelti. Vi- 
sas spiečius apipuolė juos. Ūkinin- 
kas su bernu spėjo pabėgti, o ne- 
laimingieji arkliai liko prie mašinos, 
nes pabėgę ūkininkas ir bernas ne- 
suspėjo jų iškinkyti. 

Bitės taip skaudžiai sugėlė ark“ 
lius, kad visas ketvertas jų krito 
prie mašinos. Ūkininkui ir jo ber- 
nui teko kreiptis prie gydytojo. 

Maža bitelė nugalėjo didžiulį 
arklį, nes veikė su kitomis vieny- 
bėje. Vienybė — galybė. 


Leidėjas atsakomasis re daktorius Liudvikas Cicėnas, 

ŽAIDIMAI 


Nosis—butelis 


Vidurasly pastatomas butelis. 
Žaidėjai sustoja arba susėda pusra- 
čiu prieš butelį, prie kurio atsisėda 
vienas žaidėjas. Vidurio žaidėjas 
rodo pirštu tai į butėlį, tai į nosį, 
sakydamas: „Nosis, butelis". Visi 
kiti turi taip daryti. Jei kuris pada- 
ro kitaip, duoda fəntą. Vidurio žai- 
dėjas gali ptrštą turėti prie nosies, 
o sakyti „butelis“, bet visi kiti turi 
rodyti į butelį ir sakyti „butelis“, 

Porinis žiedas 

Visi žaidėjai sustoja ratu . Vie- 
nas išrenkamas žiedo dalyti. Kam 
jis atiduoda žiedą, žaidėjai nežino. 
Padalijęs sušunka: — Žiedas pas 
mane! — Žaidėjas su žiedu bėga 
prie dalytojo. Jo kaimynas iš deši- 
nės privalo ranka paliesti bėgantį. 
Jei nepaliečia — duoda fantą. Žai- 
džiama, kol visi duoda fantus. 
ojo lojol o lol ol ol olojo| [Oo] 


"Žinelės 


Maksimonys. Mūsų tėveliai rū- 
pinasi, kad mes mokėtume lietuviš- 
kai skaityti, todėl mes beveik visi 
turime „Varpelį“. Mes jo laukiame 
nekantriai ir būtume dar laimin- 
gesni, kad jis mus lankytų dar daž- 
niau. Sekmadieniais mes renkamės 
krūvon, pažaidžiame, padainuojame 
ir paskaitome „Varpelį“. Mums už 
vis labiausiai patinka eilutės ir pa- 
sakos, eilutes išmokstame atmin- 
tinai. | 

Dabar mums netrūksta darbo, 
nes susirašėme į karžygius. Darome 
susirinkimus ir konferencijas. 

Lakštingala. 
OLCI TLCS TLCS TOCS TOLC TOIS To] 


LAIŠKŲ DĖŽUTĖ. 


Volungei. Gavome, ačiū. Gal vieną, 
kitą posmelį įdėsime, kiti taip ir liks, Bet 
rašyk, gal ir pasiseks geriau parašyti. 


Vilnius“ „RUCH“ spaustuvė 


